
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 366 

Ίδρυση Κέντρου Προσωρινής Διαμονής Αϊτούντων 
άσυλο Αλλοδαπών Προσφύγων στην Αθήνα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παράγραφος 2 του Ν. 
1975/91 «Είσοδος - έξοδος, παραμονή, εργασία, απέλαση 
αλλοδαπών, διαδικασία αναγνώρισης αλλοδαπών προ¬ 
σφύγων και άλλες διατάξεις» (Α' 184) όπως αντικαταστά- 
θηκαν με το άρθρο 1 παράγραφος 2 του Ν. 2452/96 «Ρύθ¬ 
μιση θεμάτων προσφύγων κατά τροποποίηση των διατά¬ 
ξεων του Ν. 1975/91 και άλλες διατάξεις» (Α' 283) και το 
άρθρο 32 του Ν. 2646/98 «Ανάπτυξη του Εθνικού Συστή¬ 
ματος Κοινωνικής Φροντίδας και άλλες διατάξεις» (Α' 
236). 

2. Το άρθρο 29Ατου Ν. 1558/85 (Α' 137) όπως προσε- 
τέθη με το άρθρο 27 του Ν. 2081/92 (Α' 154) «Κυβέρνηση 
και Κυβερνητικά Όργανα», όπως τροποποιήθηκε και 
ισχύει σήμερα με τις διατάξεις του άρθρου 1 του Ν. 
2469/97 (Α' 38). 

3. Τις διατάξειςτου Ν. 2362/95 (Α'247) «ΠερίΔημοσίου 
Λογιστικού Ελέγχου των δαπανώντου Κράτους και άλλες 
διατάξεις». 

4. Τις διατάξειςτου Ν. 2469/97 (Α' 38) «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

5. Τις διατάξειςτου άρθρου 1 παράγραφος 5του Νόμου 
2452/96 «Ρύθμιση θεμάτων προσφύγων κατά τροποποίη¬ 
ση των διατάξεων του Νόμου 1975/1991 και άλλες διατά¬ 
ξεις» (Α'236). 

6. Την 6459/2001 (Β' 1480/2001) κοινή απόφαση του 
Πρωθυπουργού και του Υπουργού Υγείας και Πρόνοιας 
«Ανάθεση αρμοδιοτήτων στους Υφυπουργούς Υγείας και 
Πρόνοιας». 

7. Την 1100383/1330/Α0006 (Β' 1485/2001) κοινή από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών». 

8. Το γεγονός ότι από τις διατάξεις του παρόντος προκα- 
λείται ετήσια δαπάνη σε βάρος του κρατικού προϋπολογι¬ 
σμού ποσού 278.796, 77 Ευρώ περίπου από το έτος 2002 


και για κάθε επόμενο και η οποία θα αντιμετωπισθεί από τις 
πιστώσεις που θα εγγράφονται στον προϋπολογισμό του 
Υπουργείου Υγείας και Πρόνοιας (Φ 220 ΚΑΕ 5134). 

9. Την 350/2002 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας 
Τάξης και των Υφυπουργών Οικονομικών και Υγείας και 
Πρόνοιας, αποφασίζουμε: 

Α. Ίδρυση Κέντρου Προσωρινής Διαμονής Αιτούντων 
Άσυλο Αλλοδαπών Προσφύγων. 

Άρθρο 1 

Ίδρυση -Σκοπός 

1. Ιδρύεται στην Αθήνα «Κέντρο Προσωρινής Διαμονής 
Αιτούντων Άσυλο Αλλοδαπών» δυναμικότητας εκατό 
(100) ατόμων που υπάγεται διοικητικά και λειτουργεί υπό 
την εποπτείατου Υπουργείου Υγείας και Πρόνοιας. 

2. Σκοπόςτου Κέντρου είναι η παροχή φιλοξενίας στους 
αλλοδαπούς που καταφεύγουν στο Ελληνικό έδαφος και 
υποβάλλουν αίτηση για αναγνώριση προσφυγικής ιδιότη¬ 
τας κατά τα οριζόμενα στο άρθρο 25 παρ. 1 του Ν. 1975/ 
1991 όπως τροποποιήθηκε μεταγενέστερα από το άρθρο 
2του Ν. 2452/1996. 

3. Η διαχείριση του Κέντρου ανατίθεται με απόφαση του 
Υπουργού Υγείας και Πρόνοιας σε εποπτευόμενα από το 
Υπουργείο Υγείας και Πρόνοιας Νομικά Πρόσωπα Δημο¬ 
σίου Δικαίου ή σε Νομικά Πρόσωπα Ιδιωτικού Δικαίου μη 
κερδοσκοπικού χαρακτήρα που δραστηριοποιούνται σε 
θέματα προσφύγων. 

Άρθρο 2 

Διάρθρωση των υπηρεσιών 

Το Κέντρο Προσφύγων στην Αθήνα, αποτελείται από 
μία Διεύθυνση. 

Η Διεύθυνση αποτελείται από: 

α. Τμήμα Εσωτερικών Λειτουργιών και Διαχείρισης 

β. Τμήμα Συντονισμού και Προσανατολισμού 

γ. Τμήμα υγειονομικού 

Οι αρμοδιότητες των τμημάτων που αναφέρονται στο 
άρθρο 2 είναι οι εξής: 

α. Τμήμα Εσωτερικών Λειτουργιών και Διαχείρισης: 

1. Η υποδοχή των αφικνούμενων, η εγγραφή τους στη 
δύναμη του Κέντρου, ο εφοδιασμός τους με κάρτα φίλο- 

ξενουμένου, καθώς και με τα απαραίτητα είδη κλινο¬ 
στρωμνής και καθαριότητας και η κατανομή τους στους 
θαλάμους. 

2. Η τήρηση του κανονισμού προμηθειών και γενικότε¬ 
ρα η εφαρμογή του ισχύοντος, κατά τις κείμενες νομο¬ 
θετικές διατάξεις, λογιστικού συστήματος. 

3. Η φύλαξη και η σωστή χρήση όλων των περιουσιακών 
στοιχείων του Κέντρου. 

4. Η έγκαιρη και καλή εκτέλεση των απαραίτητων εργα¬ 
σιών συντήρησης και επισκευής των εγκαταστάσεων και 
του εξοπλισμού του Κέντρου και η εξασφάλιση των καλύ¬ 
τερων κατά το δυνατόν ανεκτών συνθηκών φιλοξενίας. 

5. Η έγκαιρη προμήθεια και άριστη ποιότητα των αγο- 
ραζομένων ειδών σίτισης, κλινοστρωμνής, ένδυσης. 

6. Η έγκαιρη παρασκευή και διανομή του συσσιτίου. 

7. Η τήρηση της καθαριότητος όλων των χώρων του Κέ¬ 
ντρου. 

β. Τμήμα Συντονισμού και Προσανατολισμού: 

1. Συντονισμός σε συνεργασία με τα Υπουργεία Δημό¬ 
σιας Τάξης και Υγείας και Πρόνοιας για θέματα φιλοξε¬ 
νίας των νεοεισερχομένων αιτούντων άσυλο αλλοδαπών 
προσφύγων στη χώρα μας. 

2. Παροχή πληροφοριών και ενημέρωσης για θέματα 
ασύλου, παροχών, προγραμμάτων, υπηρεσιών. 

3. Συμβουλευτική στήριξη. 

4. Προώθηση της διαδικασίας μετανάστευσης, για 
όσους, το επιθυμούν, σε συνεργασία με Διεθνείς Οργανι¬ 
σμούς. 

5. Επείγουσες κοινωνικές παρεμβάσεις. 

γ. Τμήμα Υγειονομικού: 

1. Η υγεία των φίλο ξένο υμένων αιτούντων άσυλο του 
Κέντρου. 

2. Η τήρηση των κανόνων υγιεινής τόσο στους χώρους 
του Κέντρου όσο και στα υπό προμήθεια τρόφιμα. 

Άρθρο 3 
Προσωπικό 

1. Το Κέντρο στελεχώνεται με προσωπικό που ανήκει 
στο φορέα διαχείρισης και οι αμοιβές του καθορίζονται 
σύμφωνα με τις εκάστοτε ισχύουσες Γ ενικές Εθνικές Συλ¬ 
λογικές Συμβάσεις Εργασίας. 

2. Οι θέσεις προσωπικού δεν μπορούν να υπερβαίνουν 
τις είκοσι (20) και διαρθρώνονται ως εξής: 

- Μία (1) θέση Διευθυντή. 

- Μία (1) θέση ΠΕ Ιατρικής (με ειδικότητα γενικής ιατρι¬ 
κής) 

- Δύο (2) θέσεις ΠΕ Νομικής 

- Τέσσερις (4) θέσεις ΤΕ Κοινωνικής Εργασίας 

- Μία (1) θέση ΤΕ Νοσηλευτικής 

-Τρεις (3) θέσεις ΠΕ Μεταφραστών-Διερμηνέων 

- Μία (1) θέση ΠΕ ή ΤΕ διαχειριστή 

- Τρεις (3) θέσεις ΥΕ βοηθητικού προσωπικού 

- Τέσσερις (4) θέσεις ΥΕ Φυλάκων 

3. Ο Διευθυντής του Κέντρου πρέπει να είναι κάτοχος 
Πανεπιστημιακού Πτυχίου, τμήματος Νομικής ή Πολιτι¬ 
κής Επιστήμης και Δημόσιας Διοίκησης, ή Δημόσιας Διοί¬ 
κησης ή Οικονομικών Επιστημών ή Οικονομικής Επιστή¬ 
μης ή Οργάνωσης και Διοίκησης Επιχειρήσεων της ημε¬ 
δαπής ή ισοτίμου τίτλου της αλλοδαπής και κατά 
προτίμηση να έχει εμπειρία σε θέματα προσφύγων. Επί¬ 
σης να κατέχει άριστα μία ξένη γλώσσα. 


4. Το προσωπικό της Κοινωνικής Εργασίας του Κέ¬ 
ντρου, το οποίο ανήκει στο Τμήμα Συντονισμού και Προ¬ 
σανατολισμού, πρέπει να διαθέτει επαρκή ειδίκευση ή 
εμπειρία ή δράση σε θέματα προσφύγων. 

Άρθρο 4 

Αρμοδιότητες Διευθυντή 

Οι αρμοδιότητες του Διευθυντή του Κέντρου είναι οι 
ακόλουθες: 

Ο Διευθυντής είναι υπεύθυνος για την άριστη λειτουρ¬ 
γία του Κέντρου. 

Ειδικότερα τα καθήκοντάτου είναι τα ακόλουθα: 

1. Διευθύνει το Κέντρο. 

2. Εποπτεύει, συντονίζει και κατευθύνει το προσωπικό 
κατά την εκτέλεση της υπηρεσίας του. 

3. Εφόσον υπάρχουν κενές θέσεις, εγκρίνει την είσοδο 
στο Κέντρο των αιτούντων άσυλο, συνεργαζόμενος με το 
Διοικητή της Αστυνομικής Υπηρεσίας του Κέντρου και τις 
οικείες αστυνομικές αρχές στις οποίες έχει υποβληθεί η 
αίτηση ασύλου. 

4. Εξετάζει με το απαραίτητο ενδιαφέρον τα προβλήμα¬ 
τα των φιλοξενουμένων και μεριμνά για την επίλυσή τους. 

5. Αναφέρει για θέματα των οποίων η επίλυση απαιτεί 
λήψη απόφασης από ανώτερα όργανα. 

6. Ζητεί έγκαιρα την έγκριση των απαραίτητων πιστώ¬ 
σεων για τη λειτουργία του Κέντρου και είναι υπεύθυνος 
για τη σωστή διαχείριση των διατεθειμένων κονδυλίων. 

7. Τηρεί ενημερωμένους πίνακες των φιλοξενουμένων 
στο Κέντρο και γενικά αρχείο των κατά καιρούς φιλοξε- 
νηθέντων. 

8. Ενημερώνει την Αστυνομική Υπηρεσία σε περίπτωση 
αυθαίρετης απουσίας φίλο ξενουμένου, καθώς και επι¬ 
στροφής του στο Κέντρο. 

9. Επιλαμβάνεται παντός θέματος που απειλεί να διατα- 
ράξειτην ομαλή λειτουργία του Κέντρου και σε συνεργα¬ 
σία με το Διοικητή της Αστυνομικής Υπηρεσίας, ή κατά πε¬ 
ρίπτωση με άλλες αρχές λαμβάνει τα απαραίτητα απο¬ 
τρεπτικά μέτρα. 

Άρθρο 5 

Διαμονή στο Κέντρο 

1. Δικαίωμα διαμονής στο Κέντρο έχουν οι αιτούντες 
άσυλο, η αίτηση των οποίων κρίνεται με την κανονική δια¬ 
δικασία σύμφωνα με τις ισχύούσες νομοθετικές διατάξεις, 
με προτεραιότητα στα ηλικιωμένα άτομα, στις μονογονεϊ- 
κές, στις πολυμελείς και στις οικογένειες με ανήλικα τέκνα. 

2. Οι παρακάτω κατηγορίες αιτούντων άσυλο δύνανται 
να φιλοξενούνται στα υφιστάμενα για τους ημεδαπούς 
κρατικά ιδρύματα: 

α. άτομα που παρουσιάζουν ψυχολογικά προβλήματα. 

β. άτομα ηλικίας μικρότερης των 15 ετών που δεν συνο¬ 
δεύονται από γονέα ή κηδεμόνα. 

γ. υπερήλικες ή άτομα με αναπηρίες. 

Άρθρο 6 

Διαμονή εκτός του Κέντρου 

1. Ο Διευθυντής του Κέντρου δύναται να εγκρίνει την 
εκτός του Κέντρου διαμονή και για συγκεκριμένη διεύ¬ 
θυνση κατοικίας, ύστερα από αίτηση του ενδιαφερομέ¬ 
νου και εισήγηση του Τμήματος Συντονισμού και Προσα¬ 
νατολισμού του Κέντρου. 

2. Με απόφαση του Υπουργού Δημόσιας Τάξης δύνα- 
νται επίσης να εξαιρεθούν -για σοβαρούς λόγους δημό¬ 
σιας τάξης ή εθνικής ασφάλειας - της διαμονής στο Κέ¬ 
ντρο συγκεκριμένοι αιτούντες άσυλο αλλοδαποί. 

Άρθρο 7 

Αναχώρηση από το Κέντρο 

1. Εντός προθεσμίας 30 ημερών από την επίδοση της 
σχετικής απόφασης οι αναγνωριζόμενοι ως πρόσφυγες 
αποχωρούν από το Κέντρο. 

2. Οι μη αναγνωριζόμενοιτοταχύτερο και όχιπέραντων 
30 ημερών από την κοινοποίηση της απόφασης, υποχρε- 
ούνται σε αποχώρηση από το Κέντρο, η δε αναχώρησή 
τους από τη χώρα ή η περαιτέρω παραμονή τους στην 
Ελλάδα ρυθμίζεται σύμφωνα με τις κείμενες διατάξεις. 

Άρθρο 8 

Επίσκεψη στο Κέντρο 

1. Δεν επιτρέπεται η είσοδος στο Κέντρο ατόμων που 
δεν φιλοξενούνται σ’ αυτό και δεν ανήκουν στο προσωπι¬ 
κό του. 

2. Κατόπιν αιτήσεως ενδιαφερομένου στην οποία ανα- 
φέρεται ο λόγος της επίσκεψης, ο Διευθυντής δύναται να 
εγκρίνει την για συγκεκριμένο χρόνο είσοδο στο Κέντρο 
σύμφωνα με τις οδηγίες του Υπουργείου Υγείας και Πρό¬ 
νοιας. Ανάλογη έγκριση δύναται να δοθεί και σε εκπρο¬ 
σώπους των Μέσων Μαζικής Επικοινωνίας εφόσον έχει 
υποβληθεί σχετικό αίτημα και έχει δοθεί η σχετική ειδική 
άδεια σύμφωνα με τις ισχύουσες νομοθετικές διατάξεις 
και υπό τον όρο ότι προστατεύεται η ιδιωτική ζωή των φι- 
λοξενουμένων στο Κέντρο. 

3. Οι περιορισμοί δεν ισχύουν για: τον εκπρόσωπο στην 
Ελλάδα της Υπάτης Αρμοστείας για τους Π ρόσφυγες του 
Ο.Η.Ε. και τους εξουσιοδοτημένους απ’ αυτόν υπαλλή¬ 
λους καθώς και τους υπαλλήλους του ανωτέρω Οργανι¬ 
σμού που αφικνούνται στην Ελλάδα με αποστολή, η ολο¬ 
κλήρωση της οποίας επιβάλλει επίσκεψη στο Κέντρο. 

Άρθρο 9 

Υποχρεώσεις φιλοξενουμένων 

Η φιλοξενία στο Κέντρο συνεπάγεται την εκ μέρους των 
φιλοξενουμένων αλλοδαπών αποδοχή των κατωτέρω 
υποχρεώσεων: 

1. Συμμετοχή στην τήρηση της καθαριότητος των θα¬ 
λάμων και όλωντων κοινόχρηστων χώρων του Κέντρου. 

2. Συμμετοχή στην παρασκευή, διανομή του συσσιτίου 
και στην αγορά των ειδών διατροφής. 

3. Μη πρόκληση φθορών και διατήρηση, σε καλή κατά¬ 
σταση, των χορηγουμένων σ’ αυτούς δημοσίων ειδών τα 
οποία οφείλουν να παραδίδουν κατά την αποχώρηση. 

4. Μη αυθαίρετη απομάκρυνση από το Κέντρο. 

5. Συμμόρφωση προς τις εντολές του Διευθυντού. 

6. Επίσης δύνανται να συμμετέχουν σε προγράμματα 
απασχόλησης εντός του Κέντρου καθώς και να απασχο¬ 
ληθούν - σύμφωνα με τις ισχύουσες νομοθετικές διατά¬ 
ξεις - εκτός Κέντρου με την προϋπόθεση ότι αποχωρούν 
από αυτό. 

Άρθρο 10 

Κυρώσεις 

1. Φιλοξενούμενος που δεν τηρεί τις από το παρόν διά¬ 
ταγμα απορρέουσες υποχρεώσεις του, ειδοποιείται εγ- 


γράφως από το Διευθυντή του Κέντρου, με επισήμανση 
των συνεπειών της μη συμμόρφωσής του. 

2. Εάν παρά την ειδοποίηση εξακολουθεί να επιδεικνύει 
την ίδια συμπεριφορά το αίτημά του για αναγνώριση της 
προσφυγικής ιδιότητας εξετάζεται κατά προτεραιότητα. 
Εφόσον αναγνωρισθεί σ’ αυτόν η ιδιότητα του πρόσφυγα, 
με εντολή του Διευθυντή καλείται να εγκαταλείψει το 
Κέντρο. 

3. Σε περίπτωση μη αναγνώρισης της προσφυγικής 
ιδιότητας αποβάλλεται του Κέντρου και κινείται η διαδι¬ 
κασία απομάκρυνσης από τη χώρα σύμφωνα με τις ισχύ- 
ουσες διατάξεις. 

4.0 μη αποχωρών ειδοποιείται εγγράφως περίτης υπο¬ 
χρέωσης αποχώρησης από τον Διευθυντή του Κέντρου, ο 
οποίος δύναται να του ορίσει ολιγοήμερη προθεσμία ανα¬ 
χώρησης. Σε περίπτωση μη συμμόρφωσης αποβάλλεται 
του Κέντρου με μέριμνα του Διοικητή της Αστυνομικής 
Υπηρεσίας. 

5. Φιλοξενούμενος ο οποίος απουσιάζει αυθαίρετα από 
το Κέντρο πέραντου 48ώρου διαγράφεταιτης δυνάμεως. 
Η επανεγγραφή του επιτρέπεται μόνο με εντολή του Δι¬ 
ευθυντή. 

Άρθρο 11 
Προϋπολογισμός 

1. Οιπάσης φύσεως δαπάνες του Κέντρου καλύπτονται 
από τον τακτικό προϋπολογισμό του Υπουργείου Υγείας 
και Πρόνοιας. 

2. Ο προϋπολογισμός του Κέντρου συντάσσεται από 
τον φορέα διαχείρισης και υποβάλλεται έγκαιρα (σύμφω¬ 
να με τις προθεσμίες που ορίζονται από το Υπουργείο Οι¬ 
κονομίας και Οικονομικών) με πλήρη αναλυτικά στοιχεία, 
για έγκριση στο Υπουργείο Υγείας και Πρόνοιας. 

3. Εκτός του Γενικού προϋπολογισμού και κατά το 
πρώτο δεκαήμερο των μηνών Ιανουάριου, Απριλίου, 
Ιουλίου και Οκτωβρίου κάθε ημερολογιακού έτους ο 
φορέας διαχείρισης υποβάλλει στο Υπουργείο Υγείας 
και Πρόνοιας αναλυτική κατάσταση του ύψους και του 
είδους των προϋπολογιζόμενων δαπανών για το αντί¬ 
στοιχο τρίμηνο. 

4. Για τα υπό προμήθεια είδη που αφορούν τον πάγιο 
εξοπλισμό, μη αναλώσιμα υλικά καθώς και για εργασίες 
επισκευής στο Κέντρο, απαιτείται αιτιολογημένη πρότα¬ 
ση από τον φορέα διαχείρισης και έγκριση σκοπιμότητας 
από την αρμόδια για το Κέντρο Διεύθυνση του Υπουργεί¬ 
ου Υγείας και Πρόνοιας. 

Άρθρο 12 

Πληρωμές Δαπανών 

Κάθε πληρωμή δαπάνης ενεργείται με χρηματικό 
ένταλμα το οποίο υπογράφεται από τον Διευθυντή του 
Κέντρου και τον αρμόδιο για τα οικονομικά υπάλληλο, η 
δε καταβολή του ποσού ενεργείται με έκδοση ισόποσης 
επιταγής σε βάρος του λογαριασμού του Κέντρου που τη¬ 
ρεί ο φορέας διαχείρισης. 

Άρθρο 13 
Παραλαβή υλικού 

Η διαδικασία παραλαβής του αναλώσιμου και μη υλικού 
για τις τρέχουσες ανάγκες του Κέντρου ενεργείται από 
τριμελή επιτροπή η οποία συγκροτείται κάθε φορά με 

απόφαση του Διευθυντή του Κέντρου στην οποία δύναται 
να μετέχει και ο ίδιος. Στην επιτροπή δύναται να παρίστα- 
ται εκπρόσωπος των φιλοξενουμένων. Η επιτροπή φρο¬ 
ντίζει για την άριστη κατάσταση των υπό προμήθεια ει¬ 
δών. 

Άρθρο 14 
Απολογισμός 

Μετά τη λήξη κάθε οικονομικού έτους και μέσα σε χρο¬ 
νικό διάστημα ενός μηνάς καταρτίζεται από τον φορέα 
διαχείρισης ο απολογισμός εσόδων - συμπεριλαμβανο¬ 
μένων και των δωρεών σε είδος - και εξόδων του Κέντρου 
ο οποίος υποβάλλεται με πλήρως αναλυτικά στοιχεία στο 
Υπουργείο Υγείας και Π ρόνοιας. 


Άρθρο 15 

Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 4 Δεκεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

